**AGENȚIA PENTRU PROTECȚIA MEDIULUI TIMIȘ**

**DECIZIA ETAPEI DE ÎNCADRARE**

**Proiect la data de 30.01.2024**

Ca urmare a solicitării de emitere a acordului de mediu adresate de **ANDRAS CONSTANTIN. ,** cu sediul in Comuna Ghiroda, Sat Ghiroda, Str. Retezat, Nr.1, Județul Timiș, înregistrată la APM Timiș cu nr. 5889RP/26.07.2023, cu ultimele completări inregistrate cu nr. 306RP/17.01.2024 (anunțul public), în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, Agenția pentru Protecția Mediului Timiș decide, ca urmare a consultărilor desfășurate în cadrul ședinței Comisiei de Analiză Tehnică, din data de 14.12.2024, că proiectul **” Extindere retea de apa, curent, fibra optica, proiect de drumuri si alei pietonale in Puz avizat, județul Timiș”**, propus a fi amplasat în localitatea Cornesti, Com Ortisoara, str.-, nr. FN, jud. Timiș, teren identificat prin extras CF nr. 124203,**nu se supune evaluării impactului asupra mediului, nu se supune evaluării adecvate** **și nu se supune evaluării impactului asupra corpurilor de apă.**

Justificarea prezentei decizii:

**I**. **Motivele pe baza cărora s-a decis neefectuarea evaluării impactului asupra mediului sunt următoarele:**

**a )** proiectul propus **intră** sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **Anexa 2, la pct. 13 a**) –– Orice modificari sau extinderi, altele decat cele prevazute la punctul 24 din anexa nr. 1, ale proiectelor prevazute in anexa 1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului;

- proiectul propus **nu intră** sub incidenţa art. 28 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare;

- proiectul propus **intră** sub incidenţa prevederilor [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-19" \l "p-10135143" \t "_blank) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-19#p-10135178) din Legea apelor nr. 107/1996, cu modificările și completările ulterioare,

1. **Caracteristicile proiectului:**
2. **Dimensiunea și concepția întregului proiect**
3. Folosința actuală a terenului: cu suprafața totală de 3892 m2

Lucrările proiectate au ca scop asigurarea serviciilor de alimentare cu apă, de alimentare cu energie electrică, fibră optică și proiectarea drumurilor și aleilor pietonale pentru cele 6 parcele pentru locuinte individuale sau cuplate (cu maximum 2 unitati locative pe parcela), 2 parcele cu functiune mixta de locuinte si servicii (cu maximum 2 unitati locative pe parcela), o parcelă pentru dotări şi servicii publice şi o zona verde amenajata prevăzute în PUZ-ului aprobat prin HCL Orțișoara nr. 12/21.02.2022..

Lungimea extinderii rețelei de apă potabilă va fi de 1200 m.

Lungimea extinderii rețelei de energie electrică (linie electrică subterană LES de 0,4 kV) va fi de aproximativ 650 m.

Lungimea totală a drumurilor proiectate din interiorul P.U.Z. - ului va fi de 276,0 m.

**EXTINDERE REȚEA DE APĂ**

Se propune extinderea reţelei de apă potabilă cu conducte din PE – HD având diametrul De 110 x 11,8 mm. Lungimea extinderii va fi de 1200 m. Legătura conductei de apă potabilă propusă va fi legată în continuarea rețelei de apă DN 110 mm existentă pe strada Principală. Pe extinderea rețelei de apă se vor amplasa trei hidranți de incendiu supraterani, având Dn 80 mm.

**EXTINDERE REȚEA CURENT:**

Alimentarea cu energie electrică se va realiza din postul de transformare în anvelopă existent la intrarea în localitatea Cornești, printr-o linie electrică subterană de 0,4 kV.

 Linia electrică subterană (LES) de 0,4 kV proiectată se va realiza cu cablu AL 3x150+95N, în lungime de aproximativ 650 m. Se vor monta 2 firide de distribuție tip E2+4 cu soclu de plicarbonat.

 Se vor executa branșamentele trifazate subterane aferente fiecărei parcele, cu cablu tip AL 3x25+16 C în lungime totală de aproximativ 350 m. La limita de proprietate a fiecărei parcele se vor monta tablouri de distribuție și contorizare TDC2, cu soclu din policarbonat, prevăzute cu câte două locuri pentru contor electronic mono/trifazat, cu două întrerupătoare automate.

Instalații electrice de iluminat public:

Iluminatul public al zonei se va realiza cu corpuri de iluminat stradal echipate cu lămpi LED de putere redusă, montate pe stâlpi metalici ( Hutil = 9 m).

**DRUMURI ȘI ALEI PIETONALE ÎN PUZ AVIZAT:**

Accesul se face din drumul comunal DC 56, spre terenul cu nr. cadastral 123690cu suprafața de 12000 mp.

Drumurile proiectate din interiorul P.U.Z.-ului au o lungime totală de **276,0 m,** fiind compuse din 2 sectoare:

* Sector I, L = 228,0 m
* Sector II, L = 48,0 m

Cele doua drumuri vor asigura accesul la cele 8 duplexuri din P.U.Z.-ul proiectat, conform Certificat de Urbanism nr. 60 din 14.04.2022 emis de PrimăriaComunei Orțișoara.

Drumurile proiectate au urmatoarele elemente geometrice in profil transversal:

- partea carosabilă: sector I - 7,0 m (4,0 m)

- partea carosabilă: sector II - 6,0 m

- partea carosabila incadrata cu borduri din beton monolite;

- panta transversală a părţii carosabile:2,0 %;

***Realizarea suprastructurii***

Pentru amenajarea drumurilor este prevazuta o structura rutiera rigida astfel:

- 20,0 cm strat din beton de ciment C30/37.

- 35,0 cm strat de fundatie din balast;

Drumurile se vor încadra cu borduri carosabile din beton turnate monolit.

***Amenajare trotuare***

În P.U.Z. se vor amenaja alei pietonale pe ambele părți, cu următoarele elemente geometrice în profil transversal:

- lăţime alei 1,5 m;

- panta transversală 1,0...1,5 %;

Pentru amenajarea acestora s-a prevazut următoarea structură:

- 10 cm strat din beton de ciment;

- 15 cm strat de fundație din balast;

***Accese proprietăţi***

Accesele auto se vor amenaja până în dreptul limitei de proprietate cu următoarea structură rutieră:

- 15 cm strat din beton de ciment C25/30;

- 20 cm strat de fundație din balast;

 ***Scurgerea şi evacuarea apelor***

Scurgerea apelor de pe platforma drumurilor se va realiza prin pante transversale de 2,0 % si pante longitudinale, către zonele verzi.

***Zone verzi***

 Se vor amenaja zone verzi, executandu-se următoarele lucrări:

* decopertarea stratului vegetal;
* finisarea terenului;
* amenajarea spatiilor verzi prin insamantare

Se vor amplasa marcaje pentru delimitarea benzilor de circulatie.

**Racordarea la reţelele utilitare existente în zonă:**

 Alimentarea cu apa si energie electrica se va face din retelele existente a localitatii Cornești.

.

**RETELE EDILITARE**

**Rețele de alimentare cu apa**

 Alimentarea cu apă pentru constructia drumurilor se va asigura cu cisterne, iar pentru necesarul de apa potabila se va asigura apa imbuteliata de la firme specializate.

**Rețele de canalizare menajera si pluviala**

Apele uzate menajere vor fi dirijate spre un bazin etans vidanjabil, urmand a fi vidanjat la nevoie conform aviz de gospodarire a apelor nr. ABAB-340 din 26.10.2023.

**Apele pluviale** – se vor deversa liber in sol

**Asigurarea energiei electrice:**

In perioada de executiese va realiza un racord la rețeaua existentă.

**Organizarea de șantier** se va face pe terenul aflat în proprietatea beneficiarului, amplasat în intravilanul localității Cornești, com. Orțișoara jud. Timiş. Zona afectată de șantier va fi delimitată printr-o împrejmuire provizorie de șantier, care va avea o suprafata de 800 mp.

Se vor amplasa 1 container cu rol de birou, vestiar, magazie de scule si materiale mărunte si punct prim ajutor, 1 grup sanitar ecologic; un punct PSI; se va amenaja o platforma pentru depozitarea materialelor si amplasarea containerelor pentru deșeuri. Se va amenaja o parcare pentru utilajele de construcții. Apa pentru consum uman se va asigura din flacoane PET.

**Cumularea cu alte proiecte existente și/sau aprobate:** nu este cazul

**c)** **Utilizarea resurselor naturale, în special a solului, a terenurilor, a apei și a biodiversității:**

 În faza de execuţie a proiectului vor fi utilizate:

 -nisip, pietriș, balast, pentru executarea lucrărilor.

 **-**apă:consumul de apă va fi limitat strict la necesarul igienico-sanitar şi cel pentru executarea lucrărilor de construcţie;

-teren: intravilan cu suprafața totală de 3.892 m².

-biodiversitate:nu este cazul;

.

**d) Cantitatea și tipurile de deșeuri generate/ gestionate:**

**-** deșeurile rezultate în etapa de execuție, se vor colecta pe tipuri, în recipiente standardizate, și se vor depozita în spații special amenajate

-în etapa de constructie vor rezulta deseuri de materiale de constructie – nisip, piatra sparta, pamânt, materiale plastice, polistiren, deseuri metalice , în cantitati variabile. Pamantul, nisipul , piatra sparta vor fi utilizate ca materiale de umplutura; celelalte deseuri vor fi colectate in containere si eliminate cu societati autorizate.

- deseurile menajere rezultate pe perioada etapei de constructie si in timpul functionarii obiectivului – cod 20 03 01 se colecteaza în tomberoane si vor fi transportate de catre operatorul zonal de salubritate.

- deseurile reciclabile - plastic, hartie, carton, lemn, sticla, metal, diverse ambalaje, etc. se vor precolecta in recipiente separate si vor fi predate operatorului economic autorizat sau se vor valorifica la unitatile de profil;

--deșeurile care nu au fost valorificate, vor fi supuse unei operațiuni de eliminare, în condiții de siguranță, conform cerinţelor OUG nr. 92/2021 privind regimul deșeurilor, cu modificările și completările ulterioare, aprobată prin Legea nr. 17/2023, art. 20.

Faza de execuție:

| **Denumire deseu** | **Cod deseu** | **Cantitate estimata (tone)** | **Mod de gestionare** |
| --- | --- | --- | --- |
| Beton | 17 01 01 | 3,000 | Depozitare temporara in cadrul organizarilor de santierValorificare/ eliminare prin firme specializate |
| Lemn | 17 02 01 | 0,500 | Depozitare temporara in cadrul organizarilor de santierReutilizare sau eliminare prin firme specializate |
| Materiale plastice | 17 02 03 | 0,100 | Depozitare temporara in cadrul organizarilor de santierValorificare prin firme specializate |
| Fier și oțel | 17 04 05 | 0,100 | Depozitare temporara in cadrul organizarilor de santierValorificare prin firme specializate |
| Cabluri | 17 04 11 | 0,020  | Depozitare temporara in cadrul organizarilor de santierReutilizare sau eliminare prin firme specializate |
| Pământ și pietre | 17 05 04 | 1,000 | Depozitare temporara in cadrul organizarilor de santier |
| Resturi de balast | 17 05 08 | 2,000 | Depozitare temporara in cadrul organizarilor de santierReutilizare sau eliminare prin firme specializate |
| Ambalaje de hârtie şi carton  | 15 01 01 | 0,100 | Depozitare temporara in cadrul organizarilor de santierReutilizare sau eliminare prin firme specializate |
| Ambalaje de materiale plastice | 15 01 02 | 0,025  | Depozitare temporara in cadrul organizarilor de santierReutilizare sau eliminare prin firme specializate |
| Ambalaje de sticla | 15 01 07 | 0,100 | Depozitare temporara in cadrul organizarilor de santierReutilizare sau eliminare prin firme specializate |

**e) Poluarea și alte efecte negative:**

•  **Aer**

Poluantii pentru aer in timpul executiei sunt pulberile si gazele de esapament produse de traficul auto si utilajele de pe santier.

Pulberile prafoase rezulta de la rularea mijloacelor de transport pe caile de acces (asigurarea santierului cu materii prime, transportul pamantului, utilajelor etc).

**• Apa**

Lucrarile care se executa in cadrul proiectului sunt lucrari de constructii (excavatii, umpluturi, constructii din beton, lucrari pentru retele subterane, manipularea materialelor de constructie, traficul obisnuit de santier, organizare de santier). Apa necesară lucrărilor de execuție, probelor și testelor, va fi asigurata de cisterne.

Pentru personalul de executie va fi asigurata apa imbuteliata.

Activitatea care se va desfasura in cadrul obiectivului nu presupune alimentarea cu apa industriala .

În urma implementării proiectului:

*Apele uzate menajere* – Conform Avizului de Gospodarire a Apelor cu nr. 340/26.10.2023, in prezent in zona obiectivului, nu exista o retea de canalizare centralizata.

Primaria Comunei Ortisoara nu va aproba racordul individual la reteaua de alimentare cu apa a locuintelor pana la promovarea investitiei de extindere a canalizarii sau dupa caz a sistemelor individuale adecvate conform prevederilor H.G. 714/2022. Alimentarea cu apa in zona extinderii se va face numai prin cisterne stradale.

*Apele pluviale* –apele pluviale se vor infiltra in teren

**• Zgomot și vibrații**

**În perioada de execuţie** a lucrărilor, sursele de zgomot şi vibraţii vor avea un caracter temporar, acestea generând efecte locale şi pe timp limitat. Poluarea fizică asociată proiectului în această etapă este determinată de zgomotul şi vibraţiile generate de activităţile de execuţie, precum şi de traficul rutier.

» Nivelul de zgomot, atât în perioada de execuţie a lucrărilor, nu va depăși limitele admisibile conform prevederilor SR 10009:2017 privind “Acustica. Limitele admisibile ale nivelului de zgomot în mediul ambiant‟.

**• Sol/subsol şi ape freatice**

**În faza de construcţie**, sursele potenţiale de poluare a solului/subsolului şi a apelor freatice sunt reprezentate de:

 •depozitarea deşeurilor şi a materialelor de construcţie;

 •scurgeri accidentale de combustibili, lubrifianţi şi alte substanţe chimice de la autocamioane şi echipamentele mobile rutiere şi nerutiere.

**În faza de funcţionare** nu se întrevăd riscuri de contaminare a solului/subsolului şi apelor freatice, intrucat nu exista surse de poluare.

» Atât în perioada de execuţie a lucrărilor, cât şi în perioada de funcţionare, pentru sol se vor respecta prevederile Ord. M.A.P.P.M. nr.756/1997 pentru aprobarea Reglementarii privind evaluarea poluarii mediului, cu modificările și completările ulterioare.

**f).** **Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**:

* **Riscuri de accidente din utilizarea substanțelor periculoase-** nu există risc de accident major.
* **Riscul seismic**

Seismicitatea zonei Banat se caracterizează prin cutremure cu magnitudinea de Mw>5, dar fără să depăşească Mw 5.6.

**Riscul hidrologic de inundaţii**

Amplasamentul nu se regăsește în zone afectate de inundații.

* **Riscuri climatice**

Nu este cazul

Secetă. Riscul de secetă pentru zona din care face parte proiectul este mediu (Raportul de analiză privind identificarea și elaborarea măsurilor de reducere a riscurilor 2015), riscul de deșertificare fiind moderat (R 0,5-0,65).

Incendii de vegetație. Riscul producerii unor incendii de vegetatie este redus.

* **Risc de alunecări de teren**

Nu există riscul producerii unei alunecări de teren în zonă.

**g). Riscurile pentru sănătatea umană**

-nu există riscuri asupra sănătății umane prin implementarea acestui proiect.

**2. Amplasarea proiectelor:**

a) **Utilizarea actuală și aprobată a terenurilor:** terenul inscris are categoria de folosinta: intravilan cu suprafața totală de 3.892 m².

b) **Bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia**:- nu este cazul, nu se utilizează aceste resurse.

c)**Capacitatea de absorbție a mediului, acordându-se o atenţie specială următoarelor zone:**

1. zonele umede, zone riverane, guri ale râurilor: nu este cazul;
2. zonele costiere şi mediul marin: nu este cazul;
3. zonele montane și forestiere: nu este cazul;
4. arii naturale protejate de interes naţional, comunitar, internaţional: nu e cazul
5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu e cazul
6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
7. zonele cu o densitate mare a populaţiei: nu este cazul;
8. peisaje şi situri importante din punct de vedere istoric, cultural sau arheologic : nu este cazul;

**3. Tipurile şi caracteristicile impactului potenţial:**

1. importanţa şi extinderea spaţială a impactului - de exemplu, zonă geografică şi dimensiunea populaţiei care poate fi afectată –impact local nesemnificativ, fără afectarea populației.
2. natura impactului – impact nesemnificativ,
3. natura transfrontalieră a impactului: nu e cazul, proiectul nu se regăseşte în anexa 1 la Legea 22/2001 privind impactul transfrontier,
4. intensitatea şi complexitatea impactului: impact general redus, limitat la amplasamentul proiectului,
5. probabilitatea impactului - probabilitate redusă,
6. debutul, durată, frecvenţa şi reversibilitatea preconizate ale impactului – impactul este redus şi temporar pe întreaga durată de realizare a proiectului şi de folosire a obiectivului,
7. cumularea impactului cu impactul altor proiecte existente şi/sau aprobate – proiectul nu se cumuleaza cu alte proiecte din zona;
8. posibilitatea de reducere efectivă a impactului – nu este cazul.

**II. Motivele pe baza cărora s-a stabilit neefectuarea evaluării adecvate sunt următoarele:** proiectul **nu intră** sub incidenţa **art. 28 din O.U.G. nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

**III.** **Motivele pe baza cărora s-a stabilit neefectuarea evaluării impactului asupra corpurilor de apă** **în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz, sunt următoarele:** proiectul nu are un impact negativ semnificativ asupra corpurilor de apă, prin lucrări nu se modifică parametrii corpurilor de apă, prin urmare nu este necesară elaborare SEICA.

**Condițiile de realizare a proiectului** **sunt**:

* Investiția se va realiza cu respectarea proiectului tehnic elaborat potrivit legii, a memoriului tehnic întocmit conform prevederilor Legii 292/2018, a legislației de mediu în vigoare și a mențiunilor din Certificatul de Urbanism 60 din 14.04.2022, valabil pana la data de 14.04.2024, emis de Primăria Comunei Ortisoara, Aviz de Gospodarire a apelor nr. ABAB-340/26.10.2023, la executarea lucrărilor se vor respecta normele legale în vigoare: sanitare, de prevenire si stingere a incendiilor, de protecţia muncii si de gospodărire a apelor;

**Protectia calitatii aerului:**

- Utilajele utilizate pe durata de realizare a lucrǎrilor, precum şi mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect; la terminarea programului vor fi parcate pe o platformǎ de retragere utilaje, special amenajata;

- Nu se vor deteriora zonele învecinate perimetrului de desfǎşurare a lucrǎrilor;

– În perioada de execuţie a lucrărilor vor fi stabilite zone de parcare a autovehiculelor și a utilajelor utilizate;

- Se vor lua masuri pentru evitarea poluării accidentale a factorilor de mediu pe toata durata execuţiei lucrărilor şi implementării proiectului;

- Se vor lua măsuri de reducere a nivelului încărcării atmosferice cu pulberi la depozitarea pământului rezultat din excavare;

În perioada de execuţie a lucrărilor se vor respecta valorile limită de emisie în aer, conform Ord. MAPPM nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea emisiilor de poluanţi atmosferici produşi de surse staţionare.

**Protectia calitatii apelor, a solului si a subsolului:**

- Nu se vor evacua nici un fel de deşeuri în alte locuri, decât în spaţiile special amenajate;

- Evitarea pierderilor de materiale și substanţe cu potenţial poluant în vederea eliminării poluării accidentale a apelor de suprafaţa si a apelor subterane;

– În cazul poluării accidentale a solului cu produse petroliere si uleiuri minerale de la vehiculele grele si de la echipamentele mobile se va proceda imediat la utilizarea materialelor absorbante, la decopertarea solului contaminat, stocarea temporară a deşeurilor rezultate şi a solului decopertat în recipienţi adecvaţi, şi tratarea de către firme specializate;

- Se interzic lucrările de întreţinere si reparaţii la utilajele si mijloacele de transport in cadrul obiectivului de investiţii (acestea se vor realiza numai prin unitati specializate autorizate);

» Indicatorii de calitate pentru apele pluviale vor respecta valorile prevăzute de normativul NTPA001 aprobat prin HG nr. 188/2002 şi modificat prin HG nr. 352/2005 si H.G. nr. 210/2007.

» Atât în perioada de execuţie a lucrărilor, cât şi în perioada de funcţionare, pentru sol se vor respecta prevederile Ord. M.A.P.P.M. nr.756/1997 pentru aprobarea Reglementarii privind evaluarea poluarii mediului, cu modificările și completările ulterioare

**Pentru reducerea nivelului de zgomot şi a vibraţiilor se vor respecta următoarele măsuri:**

- se va asigura funcţionarea la parametri optimi a utilajelor de construcţie şi a mijloacelor de transport, dotarea acestora cu echipamente de reducere a zgomotului (amortizoare de zgomot performante, profil al benzii de rulare cu nivel redus de zgomot), precum şi verificarea tehnică periodică;

- Pe parcursul executarii lucrărilor nu se vor taia arbori și nu vor fi afectate zonele verzi amenajate din zonă;

- Lucrările vor fi executate fara a produce disconfort locuitorilor prin generarea de noxe, praf, zgomot si vibraţii;

- Respectarea prevederilor Legii 104/2011 privind calitatea aerului inconjurator;

- Activităţile care produc mult praf vor fi reduse in perioadele cu vânt puternic sau se va proceda la umectarea suprafeţelor sau luarea altor măsuri (ex.împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă;

- Este interzisă părăsirea incintei organizării de şantier cu mijloacele de transport cu roțile/ caroseria autovehiculelor încărcate de noroi, în vederea evitării antrenării acestuia pe drumurile publice ;

- Materialele fine (pământ, balast, nisip) se vor transporta în autovehicule prevăzute cu prelate pentru împiedicarea împraștierii acestora pe partea carosabilă;

- Nu se va degrada mediul natural sau amenajat, prin depozitari necontrolate de deseuri de orice fel;

- Managementul deşeurilor generate de lucrări va fi în conformitate cu legislaţia specifică de mediu și va fi în responsabilitatea titularului de proiect cât și a operatorului care realizează lucrările;

- Se vor realiza spații special amenajate pentru colectarea selectivă a tuturor categoriilor de deşeuri produse (deşeuri inerte, deşeuri de ambalaje, deşeuri metalice etc.), în conformitate cu prevederile OUG. 92/2021 privind regimul deşeurilor aprobata prin Legea 17/2023;

- Depozitarea deșeurilor nevalorificabile se va face numai în locurile aprobate de administrația locală; deșeurile valorificabile (metalice, lemn, material plastic) vor fi predate către unități specializate autorizate;

- Măsuri care vor asigura ca la limita incintei să fie respectate valorile impuse prin SR 10009:2017 privind acustica și prin Ord. 119/2014 pentru aprobarea Normelor de igienă și sănătate publică privind mediul de viață al populației;

- Se vor verifica periodic utilajele și mijloacele de transport în ceea ce priveşte nivelul de emisii de monoxid de carbon și a altor gaze de eşapament, de zgomot și se vor pune în funcţiune numai cele care corespund cerinţelor tehnice; se vor evita pierderile de carburanţi sau lubrefianţi la staţionarea utilajelor;

- Alimentarea cu carburanţi, repararea și întreţinerea mijloacelor de transport și a utilajelor folosite pe şantier se va face numai la societăți specializate și autorizate.

-Executantul va lua toate măsurile care se impun din punct de vedere al respectării şi asigurării normelor de Securitate la incendiu, Securitate şi sănătate în muncă, în sensul că vor fi asigurate materialele de intervenţie în cazul unui eventual incendiu, precum şi asigurarea nestingherită a accesului în zona de lucru a formaţiilor de intervenţie a pompierilor;

-Se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului.

-Titularii pe numele cărora vor fi emise autorizaţii de construire şi/sau desfiinţări conform Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă progresiv un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa cantităţilor de deşeuri nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei 2014/955/UE.

**Pentru acest proiect membrii CAT și-au exprimat puncte de vedere în scris, atașate la documentația care a stat la baza emiterii deciziei etapei de încadrare.**

**Nu au fost formulate observații din partea publicului pe toată perioada procedurii**.

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

După finalizarea lucrărilor de construire, înainte de a începe activitatea, titularul va depune la APM Timiș, solicitarea de obținere a autorizației de mediu, pentru proiectele care se supun prevederilor Ord. nr. 1798/2007 pentru aprobarea Procedurii de emitere a autorizației de mediu, cu modificările și completările ulterioare.

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

**Nerespectarea prevederilor prezentei decizii emise de APM Timiș se sancționează conform prevederilor legale în vigoare.**

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Verificat: Corina MIHOC | Șef Serviciu A.A.A. | 30.01.2024 |  |
| Întocmit:Rodica JURA | Consilier Superior | 30.01.2024 |  |